Laurent Witz

De Laurent Witz, gebuer den 21. November 1975 zu Haguenau, ass e franséischen Animateur a Filmproduzent.

Hien huet op der École supérieure d'art de Lorraine zu Metz studéiert a scho wärend sengem Studium tëscht 1997 an 1998 4 Animatiounsfilmer realiséiert. Wéi een 3D-Animatioun mécht, huet hie sech selwer bäibruecht.Kuerzbiographie op der Websäit vum Warsaw Film Festival 2014. Zanter 2002 lieft hien zu Lëtzebuerg wou en als Animateur vun ë. a. dem éischte Lëtzebuerger Animatiouns-Laangfilm Roman de Renart matgeschafft huet.

2007 huet hien d'Produktiounsfirma ZEILT Productions gegrënnt, an 2010 d'Firma WATT Frame. Nieft Animatiouns-Reklammsfilmer hunn déi zwou Produktionsfirmen och 2012-2013 de Kuerzanimatiounsfilm Mr Hublot ausgeschafft, fir deen de Witz zesumme mam Co-Regisseur Alexandre Espigares 2014 den Oscar an der Kategorie Beschten animéierte Kuerzfilm krut.

 Filmographie (Auswiel) 
 2007: Roman de Renart
 2013: Mr Hublot

 Gielercher 


 Um Spaweck 
 IMDb
 Biographie vum Laurent Witz am Presseheft fir Mr Hublot, S. 7.
 Kuerzbiographie vum Laurent Witz op arte.tv
 Websäit vun ZEILT Productions

Kategorie:Animateuren
Kategorie:Franséisch Filmproduzenten
Kategorie:Oscar-Gewënner
Kategorie:Gebuer 1975
Kategorie:Officier de l'Ordre de Mérite du Grand-Duché de Luxembourg